कुछ ऐसे व्यक्ति हैं जो उच्चतम डिग्रीधारी हैं और अच्छे पद पर कार्यरत हैं या कार्यरत थे। इस तरह के लोग कुछ तो रामचरित्र मानस, गीता, कुरआन शरीफ तथा बाईबिल जैसे अनेक धार्मिक ग्रंथों का अध्ययन भी कर चुके हैं, किन्तु मूल आध्यात्मिक ज्ञान का अभाव है, जैसा कि मुझे लगा। हो सकता है वे अपनी जगह सही हों। मैं आध्यात्मिक विकास की बात कर रहा हूँ। हमारी अधिकांश शिक्षा का लक्ष्य बाहरी विकास, भौतिक संसार का विकास करना है। आध्यात्मिक पक्ष के विकास के बारे में लगभग कोई विचार नहीं दिया गया है और बिना आध्यात्मिक विकास के ही हम खुशहाल और भरपूर जीवन की उम्मीद करते हैं। अधिकांश लोग धीरे-धीरे इस पक्ष के अस्तित्व को पूरी तरह भुला देते हैं। जब वे चालीस या उससे ज्यादा की उम्र में पहुँचते हैं और जब उन्हें कोई शारीरिक या मानसिक रोग होता है तब ही उन्हें जीवन के आध्यात्मिक पक्ष पर ध्यान देने की जरूरत महसूस होती है। एक कहानी मैं आपको सुनाता हूँ। यह कहानी एक प्रोफेसर के बारे में है .....